En opgørelse over landets 25 største byer viser, at Hjørring er blandt de mest upopulære at åbne virksomhed i. Således ligger byen på en 22. plads på listen, og kun Odense, Holstebro og Esbjerg er mindre velsete blandt iværksættere. Opgørelsen er udarbejdet af Virksomhedslokaler.dk. I det hele taget er Nordjylland ikke særlig godt placeret på listen. Den eneste anden Nordjyske by på listen, Aalborg, indtager en 18. plads. Virksomhedslokaler.dk tager hensyn til befolkningstallet i analysen. Listen toppes af byerne omkring København. Taastrup indtager førstepladsen.

Opsummering:
En ny opgørelse viser, at Hjørring er blandt de mest upopulære byer blandt virksomheder.